laion/Wikipedia-Exotic huggingface dataset:
Jüri Kass

Jüri Kass (sündinud 26. märtsil 1956) on eesti kunstnik. Ta on plakatikunstnik, graafik ja maalikunstnik. Ta õppis aastail 1974–1979 Eesti Riiklikus Kunstiinstituudis. Kass töötas aastail 1979–1983 Kohtla-Järvel disainerina ja Jõhvis laste kunstikooli õpetajana. Tema abikaasa on kunstnik Ülle Marks. 2006. aastal said nad koos aasta graafiku auhinna. VE: Kass, Jüri – plakatikunstnik Virumaa Entsüklopeedia, 30. märts 2002 (vaadatud 11. detsembril 2014) "Aasta graafiku tiitli said Ülle Marks ja Jüri Kass" ERR uudised, 4.01.2007 Temast digitaalkunsti muuseumi kodulehel "Jüri Kass on ise endale modell" (intervjuu) Põhjarannik, 10.04.2003
Koduleht

Koduleht on organisatsiooni või isiku veebisaidi andmekogum, ka selle esileht või üladokument. Koduleheks nimetatakse mõnikord ekslikult ka veebilehte, mis avaneb brauseri käivitamisel või kodunupule vajutamisel, kuid mille õige nimetus on avaleht. Veebileht Veebisait "koduleht – Eesti Keele Instituudi mitmekeelne terminibaas". Originaali arhiivikoopia seisuga 14. oktoober 2017. Vaadatud 14. aprillil 2021. Kodulehe liigid, Internetiturunduse blogi, 27. mai 2013
Rage

Rage on Saksamaa power metal'i ansambel Saksamaalt. Esialgu oli bändi nimi Avenger, kuid juba 1985. aastal muudeti nime, kuna Suurbritannias juba tegutses sellenimeline bänd. Tegelikult oli bändi nimi algul siiski veidi pikem: Furious Rage, ent juba 1986. aastaks jõuti praeguse nimevariandi juurde. 1990. aastate alguseks oli Rage'ist saanud üks Saksamaa tuntumaid metal-bände, kelle tuntus ei jäänud palju maha Running Wildist, U.D.O.-st ja Gamma Rayst. 1990. aastate keskel tekkisid bändil koosseisuprobleemid, kuid nendest saadi 1998. aastaks üle, kui laulja ja bassimängija Peavy Wagner sai oma kaaslasteks valgevene kitarristi Viktor Smolski ja trummar Mikey Terrana. 2007. aastal vahetus viimane André Hilgersi vastu. Peavy Wagner (Peter Wagner) – vokaal, basskitarr Viktor Smolski – kitarr André Hilgers – trummid Prayers of Steel (1985) Depraved to Black (EP, 1985) Reign of Fear (1986) Execution Guaranteed (1987) Perfect Man (1988) Secrets in a Weird World (1989) Reflections of a Shadow (1990) Trapped (1992) The Missing Link (1993) 10 Years in Rage (1994) Black in Mind (1995) Lingua Mortis (1996) End of All Days (1996) XIII (1998) Ghosts (1999) Welcome to the Other Side (2001) Unity (2002) Soundchaser (2003) Speak of the Dead (2006) Carved in Stone (2008) Extended Power (1991) Beyond the Wall (1992) Refuge (Jaapanis) (1993) Higher than the Sky (Jaapanis) (1996) Live from the Vault (Jaapanis) (1997) Gib Dich Nie Auf / Never Give Up (2009) Power of Metal (1994) From the Cradle to the Stage (2004) Full Moon in St. Petersburg (2007)
Tallinna vallutamine

Tallinna vallutamise all võidakse mõelda: Tallinna vallutamist Mõõgavendade ordu poolt 1227. aastal; Tallinna vallutamist Saksamaa vägede poolt augustis 1941; Tallinna vallutamist Nõukogude Liidu Punaarmee poolt septembris 1944. Kahte viimast sündmust on sõltuvalt vaatenurgast nimetatud ka Tallinna vabastamiseks. Tallinna lahing
George Strong Nares

Sir George Strong Nares (24. aprill 1831 Abergavenny – 15. jaanuar 1915 Surbiton) oli Briti mereväeohvitser (admiral) ja polaaruurija. Briti kapteni William Henry Narese poeg George Nares sündis Llansenseldis Abergavenny linna lähedal Monmouthshire'is. Esimese polaaruurimise kogemuse sai ta Sir Edward Belcheri ekspeditsioonil laeval Resolute aastatel 1852–1854 Sir John Franklinit otsides. Hiljem osales ta ekspeditsioonil põhjapoolusele laevadel Discovery ja Alert aastal 1875. Selle ekspeditsiooni käigus oli ta esimene, kes läbis väina Ellesmere saare ja Gröönimaa vahel põhja suunas Lincolni mereni. See väin sai nime tema auks. Sel ajal oli populaarne teooria, et selline marsruut viib avatud Polaarmerre, mis on jääst vaba piirkond pooluse ümber, aga Nares leidis ainult jääga kaetud kõnnumaad. George Strong Narese auks said nime Narese väin, Narese mägi ja Narese järv Kanadas Yukonis.
Rebecca Romijn

Rebecca Alie Romijn (hääldus ro-MEIN; sündinud 6. november 1972) on Ameerika Ühendriikide näitleja (alates 2000. aastast) ja endine modell (1991–2001). Abielu ajal näitleja John Stamosega kasutas ta nime Rebecca Romijn-Stamos. Teda tuntakse Mystique'i rolli poolest "X-Meni" filmides ning Alexis Meade'i rolli poolest seriaalis "Inetu Betty".
America Ferrera

America Georgine Ferrera (sündinud 18. aprillil 1984 Los Angeleses) on USA näitleja. Ta mängib peaosa seriaalis "Inetu Betty".
Mehega II Planeedilt

"Mehega II Planeedilt" on ansambel The Belka teine album. 2005. aasta plaat ilmus CD-l. Vesi on sügav – 3:55 (tekst: Ivo Orav, musa: Ivo Orav) Ei Vea – 3:18 (tekst: Ivo Orav, musa: Ivo Orav) Mehega II Planeedilt – 3:53 (tekst: Ivo Orav, musa: Ivo Orav) Keskööl – 3:21 (tekst: Ilmar Särg, musa: Ivo Orav) Kukkuvad Nired – 3:33 (tekst: Ivo Orav, musa: Ivo Orav) Kõhn Pihlak – 3:25 (tekst: Jüri Kaldmaa, musa: Ivo Orav) Sinu Naer – 4:22 (tekst: Ivo Orav, musa: Ivo Orav) Naine Kasvatab Tiritamme – 4:07 (tekst: Ivo Orav, musa: Ivo Orav) 12 Kuud – 3:56 (tekst: Ivo Orav, musa: Ivo Orav) Kuuratsanikud Kuuvalgel Ööl – 2:54 (tekst: Ivo Orav, musa: Ivo Orav) The BELKA Facebookis The BELKA Soundcloudis
San Diego maakond

San Diego maakond on maakond Ameerika Ühendriikides California osariigi edelanurgas. Maakonna halduskeskus ja suurim linn on San Diego, mis on rahvaarvult riigi kaheksas linn. Maakonna pindala on 11 036 km². Veepindala on 830 km². Lõunas piirneb maakond Mehhiko osariigi Baja Californiaga ja läänes piirneb Vaikse ookeaniga. Maakonnal on 113 kilomeetrit rannajoont. Suurem osa elanikkonnast on koondunud kuni paarikümne kilomeetri kaugusele rannikust, kus valitseb pehme vahemereline või poolkõrbeline kliima. Maakonna keskosas kõrguvad mäeahelikud ja idaossa ulatub Sonora kõrb. Riverside'i maakond (põhjas) Imperiali maakond (idas) Orange'i maakond (loodes) Maakonna põliselanikeks on dieguenjo (kumeyaay) indiaanlased. 1769. aastal asutasid hispaanlased sinna San Diego de Alcalá misjoni. Piirkond sai Uus-Hispaania asekuningriigi maakonna Alta California osaks. 1848. aastal läks piirkond Guadalupe Hidalgo rahulepinguga Mehhikolt Ameerika Ühendriikide koosseisu. 18. veebruaril 1850 loodi San Diego maakond California osariigi koosseisus ja see on üks 26 originaalsest maakonnast California osariigis. Maakond on saanud nime pühak Diego de Alcalá järgi. Elanike arv on 2020. aasta rahvaloenduse järgi 3 298 634. Aastal 2010 oli elanikke 3 095 313. See on rahvaarvult osariigi teine ja riigi viies maakond. Asustustihendus on 323 in/km². 2016. aasta seisuga moodustasid 75,9% rahvastikust valged (sh 33,5% ladinaameeriklased), 12,2% aasialased, 5,5% mustanahalised ja 1,3% põlisameeriklased. 2006. aastal rääkis 67% maakonna rahvastikust emakeelena inglise keelt, 21,9% hispaania keelt, 3,1% tagalogi keelt ja 1,2% vietnami keelt. San Diego maakonnas on ühe maakonna kohta enim indiaanlaste reservaate – kokku 18. Paljud neist on mujal riigis asuvate reservaatidega võrdlemisi väikesed. San Diego maakond on riigi suurim avokaadokasvataja ja meetoodangult riigi kolmas. Maakonnas kasvatatakse umbes 50% USA avokaadotoodangust. Teised tähtsamad põllukultuurid on veel tomat, apelsin ja kartul. Lisaks peetakse kanu. Anza-Borrego Desert State Park (osa) Border Field State Park Cabrillo rahvusmonument Clevelandi metsakaitseala (osa) Cuyamaca Rancho State Park San Diego National Wildlife Refuge San Diego Bay National Wildlife Refuge Tijuana Slough National Wildlife Refuge Torrey Pines State Reserve Lisaks on maakonnas seitse ürgloodusala (wilderness area). USA Ajalooliste Paikade Riiklikku Registrisse on San Diego maakonnas 2023. aasta veebruari seisuga kantud 154 objekti. 2020 United States Census, vaadatud 1.01.2022. 2020 United States Census, vaadatud 1.04.2022. San Diego County, California. census.gov. Vaadatud 7.4.2018 San Diego County Agriculture Facts. sdfarmbureau.org. Vaadatud 7.4.2018 http://sdcounty.ca.gov/ http://www.sandiego.org/
Juhan Habicht

Juhan Habicht (sündinud 24. jaanuaril 1954 Tallinnas) on eesti tõlkija ja kirjanik. 1961–1969 Tallinna 27. 8-klassiline kool 1969–1972 Tallinna 1. Keskkool 1972–1977 Tartu Riikliku Ülikool (matemaatikateaduskond) Ta on töötanud programmeerijana (peamiselt Tallinna Polütehnilise Instituudi juurde kuuluvas Turbiinidetailide Automaatprojekteerimise Tööstusharu Laboratooriumis) ja tehnikaajakirjanikuna. Aastatel 2002–2017 oli ta elektroonse ulmeajakirja Algernon toimetuse liige. Ta oli 2005. aasta märtsis lõppenud romaanivõistluse žürii esimees. Praegu on ta vabakutseline kirjanik ja tõlkija. 1974 "Aga tegelikult" (esimene novell, ilmus ajalehes Tartu Riiklik Ülikool) 1979 "Jaanipäeva paiku" (novell). // Noori autoreid '77. Eesti Raamat. Tallinn 1979. Lk 127–137 1983 "Veerevad kivid rataste alt" (novellikogu) 1987 "Veevalaja" (novellikogu) 1990 "Igavene suvi" (koos Tõnu Trubetskyga; rokkromaan; ajakirjas Vikerkaar nr 1, 1990) 1993 "Selles mängus ei hüpata" (romaan) 2002 "Inglid ja kangelased" (koos Tõnu Trubetsky ja Anti Pathique'iga; "liitulmeromaan") Tema loomingut on tõlgitud ja avaldatud ka vene keeles, sealhulgas Iževski ajakirjas Lutš. Juhan Habicht on tõlkinud 2022. aasta seisuga üle saja ilukirjandus- ja aimeteose. 1977 – Tallinna Noorte Autorite Koondis (on olnud ka esimees) 1993 – Eesti Kirjanike Liit Tema vanemad olid õppejõud. Tema poeg on rahvaterviseteadlane Jarno Habicht. "Algernoni" toimetus on muutunud 1. juuli 2017. Vaadatud 20. jaanuaril 2019 "Kes? Mis? Kus?" 2006, lk 350 Juhan Habichti tõlked andmebaasis ESTER. Vaadatud 03.09.2022. Juhan Habicht Ulmekirjanduse BAASis "Kodus töötamise võlud: Vabakutseline tõlkija Juhan Habicht kirjutab, miks ta eelistab kontorile kodus töötamist" Eesti Päevaleht, 18. oktoober 2000 "Pealelend: Juhan Habicht" Sirp, 13. mai 2011
Imperiali maakond

Imperiali maakond on maakond Ameerika Ühendriikides California osariigi kagunurgas. Maakonna halduskeskus ja suurim linn on El Centro. Maakonna pindala on 11 610 km². Maakond asub Imperiali orus. Idas piirneb maakond Arizona osariigiga ja lõunas Mehhiko Baja California osariigiga. Maakond paikneb Colorado kõrbes. Maakonna idapiiri moodustab Colorado jõgi. Maakonnas paikneva 889 km² suuruse Saltoni mere pind asetseb merepinnast 72 meetrit madalamal. California kaguosas, seahulgas Imperiali maakonnas asuvad Algodonese luited on Ameerika ühed suurimad liivaluited. Algodonese luited on populaarne turismiatraktsioon ja sage filmivõtete asupaik. Elanike arv on 2020. aasta rahvaloenduse seisuga 179 702. 2010. aastal oli elanikke 174 528. Asustustihendus on 15 in/km². 2010. aasta seisuga moodustasid 58,8% rahvastikust valged, 3,3% mustanahalised, 1,8% põlisameeriklased ja 1,6% aasialased. Sõltumatust rassist ladinaameeriklaste osakaal oli 2020. aastal 85,16%. Imperiali maakond on suurima ladinaameeriklaste osakaaluga maakond väljaspool Texast. Peamine majandusharu on põllumajandus. Kuigi maakond asetseb kõrbes, on suured alad muudetud põllumaadeks. Põldude niisutamiseks kasutatakse All-American Canali kaudu Colorado jõe vett. Esimese eurooplasena uuris Imperiali oru piirkonda 1540. aastal hispaanlane Melchor Díaz. 1776. aastal läbis Imperiali oru maadeuurija Juan Bautista de Anza. Imperiali maakonna ala ehk Imperiali oru põhjaosa läks USA koosseisu Ameerika-Mehhiko sõja Maakond moodustati 7. augustil 1907 San Diego maakonna idaosast. Maakond sai nime Imperial Valley järgi, mis omakoda sai nime Imperial Land Company järgi. Riverside'i maakond (põhjas) La Pazi maakond (Arizona) (kirdes) Yuma maakond (Arizona) (kagus) San Diego maakond (idas) Cibola National Wildlife Refuge (osa) Imperial National Wildlife Refuge (osa) Sonny Bono Salton Sea National Wildlife Refuge Anza-Borrego Desert State Park (osa) USA ajalooliste paikade riiklikku registrisse National Register of Historic Places on Imperiali maakonnas 2022. aasta augusti seisuga kantud 12 objekti. Interstate 8 State Route 7 State Route 78 State Route 86 State Route 98 State Route 111 State Route 115 State Route 186 Brawley (26 416 elanikku 2020. aasta seisuga) Calexico (38 633 elanikku) Calipatria (6515 elanikku) El Centro (halduskeskus; 44 079 elanikku) Holtville (6621 elanikku) Imperial (19 018 elanikku) Westmorland (2222 elanikku) Bombay Beach Glamis Salton City Slab City 2020 United States Census, vaadatud 1.01.2022. 2020 United States Census, vaadatud 1.04.2022.  Imperiali maakond – pildid, videod ja helifailid Wikimedia Commonsis https://imperialcounty.org/
Yuma

Yuma on linn Ameerika Ühendriikides Arizona osariigis, Yuma maakonna halduskeskus. Asub California osariigi ja Mehhiko piiri lähedal Colorado jõe ääres Gila jõe suudme lähedal. Yuma pindala on 276,4 km² ja elanike arv 2007. aastal oli 88 700. Yuma on USA üks kõige soojemaid linnu. Juuli keskmine õhutemperatuur on 42 °C. Aasta keskmine sademete hulk on umbes 80 mm. 1854. aastani kuulus linn Mehhikole. 1854–1858 oli linna nimi Colorado City, 1858–1873 Arizona City. Linnas asub ajalooline Yuma territoriaalvangla. 2016 U.S. Gazetteer Files https://data.census.gov/cedsci/table?t=Populations%20and%20People&g=0100000US,%241600000&y=2020, vaadatud 1.01.2022. Linna koduleht
Peep Nemvalts

Peep Nemvalts (sündinud 4. oktoobril 1950 Tallinnas) on eesti keeleteadlane, eesti filoloog. Alates 2008. aastast on Nemvalts Tallinna Ülikooli teaduskeelekeskuse juhataja. Peep Nemvalts on inseneride poeg. 1969 lõpetas ta Tallinna 2. Keskkooli, 1974 Tartu Riikliku Ülikooli eesti filoloogia osakonna, 1975–1976 oli TRÜ aspirant ja 1989–1996 Uppsala Ülikooli doktorant. 1996 sai ta Uppsala Ülikoolis filosoofiadoktori kraadi väitekirjaga "Case marking of subject phrases in modern standard Estonian" (Uppsala, 1996; Acta Univ. Upsaliensis. Studia Uralica Upsaliensia 25 (1996)). 1977–1983 oli Nemvalts Keele ja Kirjanduse Instituudi grammatikagrupi teadur, 1979–1983 Tallinna Pedagoogilise Instituudi eesti ja soome keele tunnitasuline õppejõud ning 1984 eesti keele ja kirjanduse kateedri vanemõpetaja, 1984–1988 Oulu Ülikooli eesti keele lektor, 1996–1998 Stockholmi Ülikooli soome keele õppetooli ning tõlke õppetooli tunnitasuline lektor, 1996–2000 Uppsala Ülikooli soome-ugri õppetooli teadur, 2001. aastast Tallinna PedagoogikaülikoolI eesti filoloogia osakonna dotsent, ühtlasi 2002. aastast Stockholmi Ülikooli soome keele õppetooli teadur. Külalisõppejõuna on ta lugenud erikursusi TPÜ-s (1999) ja Helsingi Ülikoolis (2000). 2006. aastast on Tallinna Ülikooli Humanitaarteaduste instituudi vanemteadur. Peep Nemvaltsi peamised uurimisvaldkonnad on olnud süntaks ja semantika, eesti ja soome keele kontrastiivuuringud, väliseesti eesti keel, keelehoole ja keelekorraldus. Ta on koostanud eesti keele õpikuid ja muid õppevahendeid ning tõlkinud ilukirjandust (soome keelest) ja õppekirjandust (rootsi keelest), sh K.-E. Sveiby "Juhtimistarkus. 101 nõuannet teabeküllaste organisatsioonide juhtidele" (Tallinn, 1994; koos S. Nemvaltsiga). Ta on avaldanud üle 50 teadustrükise. Nemvalts on Emakeele Seltsi, Eesti Teadusliku Seltsi Rootsis ja Johannes Aaviku Seltsi liige (1993–1995 ja aastast 1998 seltsi esindaja Rootsis), Stockholmi Eesti Muinsuskaitse Seltsi juhatuse aseesimees (aastast 2002) ning Uppsala Eesti Seltsi liige (aseesimees). Eesti keele õpik X klassile (kaasautor S. Vare). Tallinn, 1984, 21988 Aluse sisu ja vorm: alusfraasi käändevaheldus tänapäeva eesti kirjakeeles. Tallinn, 2000 Keeleteaduse teaduskeelest. // Teoreetiline keeleteadus Eestis. Tartu, 2002 Eesti keel ja euroidentiteet. // Keel ja identiteet. Võru, 2004 Moodustiste toime lausestruktuuris. // Lauseliikmeist eesti keeles. Tartu, 2004 Eesti teaduskeel teadmusühiskonnas. // Eesti teaduskeel ja terminoloogia – kuidas edasi? Tallinn, 2006 "Mood Teeb Koolist Koletise", Eesti Päevaleht, 24. juuli 2000 "Kirik keset kontserti", Eesti Ekspress, 22. juuli 2003 "Keelehoid või keelereostus?", Eesti Päevaleht, 23. juuli 2004 "Eesti keel taas iseseisvaks!", Eesti Päevaleht, 23. august 2007 2020 Aasta keeletegu 2024 Tallinna Ülikooli teenetemärk Eesti teaduse biograafiline leksikon, 3. köide https://www.etis.ee/CV/Peep_Nemvalts/est Eesti entsüklopeedia, kd 14, lk 321 Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Peep Nemvalts Eesti Teadusinfosüsteemis Käesolevas artiklis on kasutatud "Eesti teaduse biograafilise leksikoni" materjale.
Mart Humal

Mart Humal (sündinud 18. veebruaril 1947) on eesti muusikateadlane ja helilooja. Mart Humal on Eesti Muusika- ja Teatriakadeemia professor. 2000 Heino Elleri nimeline muusikapreemia 2009 Heino Elleri nimeline muusikapreemia 2013 Eesti Kultuurkapitali helikunsti sihtkapitali aastapreemia (Heino Elleri sümfooniate redigeerimise eest) 2017 Eesti Kultuurkapitali helikunsti sihtkapitali aastapreemia (hindamatu panus Eesti muusikateadusesse) Tema isa on matemaatik Arnold Humal, õde on matemaatik Ene-Margit Tiit ning vend on füüsik Leo-Henn Humal. Mart Humal Eesti Teadusinfosüsteemis "Arthur von Oettingeni panus harmooniaõpetuse arengusse", Teater. Muusika. Kino, veebruar 2002 Mart Humal Eesti Teadusinfosüsteemis
Modell

Modell ehk mannekeen on inimene, kelle tööks on enda peal rõivaste, jumestuse, soengu või muude toodete demonstreerimine või ka kunstnikule (filmijale, fotograafile) poseerimine. Modellindus Supermodell Hollandi modellide loend Jaapani modellide loend
Mannekeen

Mannekeen on inimese elusuuruses mudel, mida kasutatakse rõivaste esitlemiseks, esmaabi andmise harjutamiseks või toodete testimiseks. Kui kõnnib mannekeen
Michael Schaefer

Michael Schaefer (25. mai 1861 Jamburg – 15. märts 1940 Tallinn) oli Tallinna paberikaupmees. 1875. aastal tuli ta Tallinna, asudes teenistusse Georg Meyeri rauakauplusse. Hiljem teenis ta Köhleri paberiäris, mille ostis 1890. aastal. Surres oli ta vanim Tallinna paberikaupmees. Michael Schaefer †. Päevaleht, 17. märts 1940, nr. 74, lk. 5.
Jakob Aumere

Jakob Aumere (sünninimi Jakob Anton; 30. jaanuar 1882 Helme, Viljandimaa – 17. märts 1940) oli eesti viiulimeister. Tema lapsed olid viiuldajad Hubert Aumere, Zelia Aumere, näitleja Edmund Aumere ning kergejõustiklane ja treener Harry Aumere. Viiulimeister Jako[!] Aumere †. Päevaleht, 19. märts 1940, nr. 76, lk. 8.
Organiseerimata maakond

Organiseerimata maakond (Unorganized Borough) on ala USA Alaska osariigis, mis jääb väljapoole 18 maakonda. See hõlmab üle poole Alaska pindalast. 2000. aasta rahvaloenduse andmetel oli selle elanike arv 81 803 ehk 13% osariigi rahvastikust. Suurim linn on Bethel. Et lihtsustada rahvaloendust, jagas Ameerika Ühendriikide Rahvaloendusamet ala enne 1970. aasta rahvaloendust 11 rahvaloenduspiirkonnaks. Rahvaloenduspiirkonnad (census areas) Organiseerimata maakonnas on: Betheli rahvaloenduspiirkond Dillinghami rahvaloenduspiirkond Hoonah-Angooni rahvaloenduspiirkond Kagu-Fairbanksi rahvaloenduspiirkond Kusilvaki rahvaloenduspiirkond Lääne-Aleuudi rahvaloenduspiirkond Nome rahvaloenduspiirkond Petersburgi rahvaloenduspiirkond Prince of Wales-Hyderi rahvaloenduspiirkond Valdez-Cordova rahvaloenduspiirkond Yukon-Koyukuki rahvaloenduspiirkond
Nukleosiid

Nukleosiid on keemiline ühend, mis koosneb lämmastikalusest (puriini ja pürimidiini derivaadid) ja pentoosist (ribonukleosiid ja desoksüribonukleosiid), mis on seotud omavahel N-glükosiidse sidemega. Nukleosiidid (adenosiin, guanosiin, uridiin, tümidiin, tsütidiin) on nukleiinhapete koostises. [gt.inkblue.net/biokeemia/Biokeemia%20I/loeng12.ppt Nukleiinhapped (esitlus)]
Aime Jürjo

Aime Jürjo (neiupõlves Aime Uukareda; 21. detsember 1928 Paide – 6. juuni 2022) oli eesti kujur. Ta lõpetas 1947. aastal Paide Keskkooli ja 1953. aastal Eesti Riikliku Kunstiinstituudi. Aastatel 1953–1961 oli ta Tallinna Ehitus- ja Mehaanikatehnikumi ja 1971–1986 Eesti Riikliku Kunstiinstituudi (ERKI) õppejõud, sealhulgas aastatel 1980–1986 skulptuurikateedri juhataja. Ta on loonud muu hulgas portreesid, vabaõhuskulptuure, medaleid ja mälestusmärke. 1969 "Mängivad lapsed" (graniit). Porkuni küla, Tamsalu vald 1974 mälestusmärk II maailmasõjas hukkunute ühishaual, Kahtla surnuaed 1976 ekslikult sama nime kandev teine skulptuur (graniit). Porkuni küla, Tamsalu vald (tuntud ka kui "Porkuni ema") 1989 Eesti Piibli monument (graniit, pronks). Jüri kirikuaed, Jüri alevik, Rae vald 2001 – Valgetähe medaliklassi teenetemärk Tema abikaasa oli Paul Jürjo, nende poeg oli ajaloolane Indrek Jürjo, pojanaine on ajaloolane Inna Põltsam-Jürjo. Kultuurimälestis nr 17000, "Skulptuur "Mängivad lapsed", A.Jürjo, 1969 (samott, graniit)", Muinsuskaitseameti kultuurimälestiste registris 4119 II maailmasõjas hukkunute ühishaud. Kultuurimälestiste register Kultuurimälestis nr 17001, "Skulptuur "Mängivad lapsed", A.Jürjo, 1969 (samott, graniit)", Muinsuskaitseameti kultuurimälestiste registris Tiina Pikamäe. "Jürjo, Aime". // EKABL. Eesti Entsüklopeediakirjastus. Tallinn 1996. Lk 144-145.
Thomas Kämmerer

Thomas Richard Kämmerer (sündinud 27. juunil 1962 Göttingenis) on Saksa assürioloog. Filosoofiadoktori kraadi kaitses Kämmerer Münsteri ülikoolis. Ta õppis muu hulgas klassikalist filoloogiat ja sumeroloogiat, assürioloogiat, arheoloogiat ja hetitoloogiat. Aastail 1997–2011 töötas ta Tartu Ülikooli usuteaduskonnas. 2012. aastast kuulub talle enamusosalus Saksa teaduskirjastuses Ugarit-Verlag. Thomas Kämmerer "Šimâ milka. Induktion und Reception der mittelbabylonischen Dichtung von Ugarit, Emar und Tell el-Amarna" AOAT 255, Münster: Ugarit-Verlag, 1998, ISBN 3-927120-47-2 (doktoritöö) Dirk Schwiderski, Thomas Kämmerer, "Deutsch-akkadisches Wörterbuch" AOAT 251, Münster: Ugarit-Verlag, 1998, ISBN 3-927120-66-9 Thomas Richard Kämmerer ETIS-es